Diari Oficial de la Generalitat Valenciana


Sumari del DOGV 2459, del 28-02-1995 (1995/833976)

DECRET 30/1995, de 21 de febrer, del Govern Valencià, pel qual s'estableixen els preus per a 1995 dels serveis oferts per les residències de temps lliure de la Comunitat Valenciana.
-------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1995/02/21/30/dof/vci/html**

### Dades del document

Número de DOGV
:   2459

Data del DOGV
:   28-02-1995

Secció del DOGV
:   DISPOSICIONS GENERALS

Número del document
:   1995/833976


Data del document
:   21-02-1995

Organisme emissor
:   Conselleria de Treball i Afers Socials

Tipus de document
:   Decret

Anàlisi jurídica

DECRET 30/1995, de 21 de febrer, del Govern Valencià, pel qual s'estableixen els preus per a 1995 dels serveis oferts per les residències de temps lliure de la Comunitat Valenciana.   
El Reial Decret 4154/1982, de 29 de desembre, va traspassar a la Generalitat Valenciana les funcions i els serveis de l'estat en matèria de temps lliure i la Generalitat Valenciana té competències plenes en les funcions de l'extingit Institut Social del Temps Lliure.  
Les contraprestacions pecuniàries exigibles per la Generalitat Valenciana per la prestació dels serveis l'allotjament i manutenció realitzats per les residències de temps lliure dependents de la Conselleria de Treball i Afers Socials es configuren com a preus públics, d'acord amb el que disposa el Decret 227/1991, de 9 de desembre, del Govern Valencià, amb el qual es determinaren els béns, serveis i activitats susceptibles de ser retribuïts mitjançant preus públics en la Comunitat Valenciana, en relació amb el Decret 73/1991, de 13 de maig, del Govern Valencià, regulador dels preus públics.  
Si bé l'actualització anual d'aquests preus públics es realitza tenint en compte l'evolució dels costos econòmics originats per la prestació dels serveis, amb aquests ingressos públics no es pretén assolir la totalitat dels esmentats costos sinó que la Generalitat Valenciana, d'acord amb el que estableix l'apartat 4 de l'article 2 del Decret 73/1991 esmentat, n'assumeix una porció atesa la finalitat social que compleixen les residències de temps lliure de la Comunitat Valenciana, en les quals es pretén aconseguir la màxima ocupació de les instal·lacions i proporcionar períodes de descans a la població en general i específicament als treballadors, tant en actiu com en situació d'atur, jubilació, incapacitat, etc., als quals resulta difícil accedir a un adequat aprofitament dels seus períodes de vacances.  
Per això, d'acord amb el que estableix l'article 3.2 del Decret 73/1991, de 13 de maig, del Govern Valencià, a proposta del conseller de Treball i Afers Socials i amb la deliberació prèvia del Govern Valencià, en la reunió del dia 21 de febrer de 1995,  
DECRETE:  
Article primer  
Els preus dels serveis oferits per les residències de temps lliure de la Comunitat Valenciana per a 1995 queden fixats en les següents quanties per temporada:  
- Temporada baixa/mitjana:  
2.070 pessetes per persona/dia en habitació de dos o més llits.  
2.960 pessetes per persona/dia en habitació individual.  
- Temporada alta:  
2.690 pessetes per persona/dia en habitació de dos o més llits.  
3.767 pessetes per persona/dia en habitació individual.  
- Serveis de menjar als no residents:  
Abonament setmanal: 9.315 pessetes.  
Abonament diari: 1.450 pessetes.  
Desdejuni: 155 pessetes.  
Dinar: 775 pessetes.  
Sopar: 675 pessetes.  
- Servei de bugaderia: 415 pessetes.  
- Garatge, residència El Puig: 310 pessetes.  
Article segon  
Els anteriors preus s'aplicaran d'acord amb les següents especificacions:  
1. Els xiquets entre 2 i 12 anys, ambdós inclosos, tindran un descompte del 50% sobre l'import de les estades, sempre que s'allotgen en la mateixa habitació que els seus responsables.  
2. Estan exempts de pagament els xiquets fins a dos anys que no utilitzen els serveis de menjador que dormen en bressols instal·lats en l'habitació dels seus responsables.  
3. Les persones majors de 60 anys i també els disminuïts físics gaudiran d'un descompte del 15% sobre el cost de les estades durant la temporada mitjana/baixa.  
4. Per a diumenges i festius, els preus establerts en serveis als no residents de dinar, desdejuni i sopar s'incrementaran en un 10%  
5. A les peticions d'estades en grups integrats per adults o majors de 12 anys, que passen de 25 places per a la mateixa residència i data, se'ls efectuarà un descompte del 10% sobre el cost de les estades durant la temporada mitjana/baixa.  
6. Els descomptes que s'especifiquen anteriorment es consideren incompatibles entre si.  
7. Els preus fixats no inclouen les consumicions en bars, ni en els serveis d'animació discrecional en què participen voluntàriament els residents.  
8. La manca de gaudi d'algun servei programat no genera la reducció del preu d l'estada.  
9. A tots els preus se'ls carregarà l'IVA escaient.  
Article tercer  
Les quantitats abonades per l'adjudicatari li seran tornades, prèvia reclamació de l'interessat i una vegada instruït i resolt l'expedient corresponent, d'acord amb els següents percentatges:  
Anul·lació abans de 30 dies del començament de l'estada: 100%  
Anul·lació abans de 15 dies del començament de l'estada: 75%  
Anul·lació abans de 3 dies del començament de l'estada: 50%  
Anul·lació una vegada començat el gaudi de l'estada si l'anul·lació supera els 3 dies: 25%  
En el cas de força major degudament justificada, podrà produir-se la tornada de la totalitat.  
L'anul·lació de reserves s'haurà d'efectuar per carta certificada, prenent-se la data de remissió de la carta com referència per aplicar el percentatge.  
DISPOSICIó TRANSITòRIA  
Les adjudicacions d'estades als residents, realitzades abans l'entrada en vigor d'aquest decret, es regiran per la normativa de preus vigent en el moment de l'adjudicació.  
DISPOSICIó DEROGATòRIA  
Queda derogat el Decret 48/1994, de 7 de març, del Govern Valencià.  
DISPOSICIó FINAL  
Es faculta el conseller de Treball i Afers Socials perquè dicte les normes de desplegament d'aquest decret, el qual entrarà en vigor el mateix dia de la seua publicació en el Diari Oficial de la Generalitat Valenciana.  
València, 21 de febrer de 1995  
El president de la Generalitat Valenciana,  
JOAN LERMA I BLASCO  
El conseller de Treball i Afers Socials,  
FRANCISCO J. SANAHUJA SANCHIS


Còpia Permalink ELI